Το έκαναν να μοιάζει ότι δολοφόνησα κάποιον εν ψυχρώ.
Και δεν έγινε αυτό. Είμαι θύμα εγκλήματος μίσους.
ΠΕΡΙΣΣΟΤΕΡΑ ΑΠΟ 12.000 ΕΓΚΛΗΜΑΤΑ ΜΙΣΟΥΣ ΤΕΛΟΥΝΤΑΙ ΚΑΘΕ ΧΡΟΝΟ ΣΤΙΣ ΗΠΑ.
ΟΙ ΙΘΑΓΕΝΕΙΣ ΑΜΕΡΙΚΑΝΟΙ ΕΧΟΥΝ ΔΙΠΛΑΣΙΕΣ ΠΙΘΑΝΟΤΗΤΕΣ ΝΑ ΕΙΝΑΙ ΘΥΜΑΤΑ
ΣΕ ΣΧΕΣΗ ΜΕ ΑΛΛΟΥΣ ΠΟΛΙΤΕΣ ΤΩΝ ΗΠΑ.
Με διέλυσε όταν έμαθα ότι πέθανε.
Ένας ακόμα Ινδιάνος αδερφός. Με καταλαβαίνεις;
Είναι σαν να σκοτώνω τον βιολογικό μου αδερφό. Έτσι ένιωσα.
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΚΡΑΤΟΥΜΕΝΟΥ #3015941
Δυνητικά είμαστε όλοι επικίνδυνοι.
Σε αποκαλούν τέρας.
Δεν κάθομαι και λέω ότι είμαι αθώος.
Μόλις δολοφόνησα κάποιον εν ψυχρώ.
ΕΙΜΑΙ ΔΟΛΟΦΟΝΟΣ
ΕΝΑ ΣΚΛΗΡΟ ΑΠΟΤΕΛΕΣΜΑ
ΠΟΛΙΤΕΙΑΚΕΣ ΦΥΛΑΚΕΣ ΤΗΣ ΜΟΝΤΑΝΑ
ΤΟ 2013 Ο ΜΑΚΟΥEΓΙΑΠΙ ΟΥΙΤΦΟΡΝΤ ΚΑΤΗΓΟΡΗΘΗΚΕ ΓΙΑ ΑΝΘΡΩΠΟΚΤΟΝΙΑ ΑΠΟ ΠΡΟΘΕΣΗ
ΜΕΤΑ ΑΠΟ ΘΑΝΑΣΙΜΟ ΜΑΧΑΙΡΩΜΑ ΣΤΟΝ ΤΖΟΝ ΠΙΕΡ ΤΖΟΥΝΙΟΡ.
ΕΙΣΟΔΟΣ ΕΠΙΣΚΕΠΤΩΝ ΚΡΑΤΟΥΜΕΝΩΝ
Γεννήθηκα στη Μοντάνα.
Στις 13 Νοεμβρίου 1980.
Ήρθα σε χαρτόνι στον Καταυλισμό Μαυροπόδαρων Ινδιάνων,
γιατί δεν είχαμε λεφτά για κάθισμα αυτοκινήτου ή οτιδήποτε.
Όλοι θεωρούν πως η Αμερική είναι πλούσια χώρα.
Όμως, δεν καταλαβαίνουν ότι στους καταυλισμούς Ινδιάνων
ζούμε σαν τριτοκοσμική χώρα.
ΕΣΠΡΕΣΟ
Ο παππούς μου ήταν ο Αρχηγός Γερανός,
ο τελευταίος αρχηγός των Μαυροπόδαρων Ινδιάνων.
Ο μπαμπάς μου ήταν αμιγώς Ινδιάνος.
Ήταν μέρος της κληρονομιάς που μεγάλωσα.
Αλλά το σόι της μαμάς είναι λευκοί.
Τα παιδικά μου χρόνια είχαν μεταπτώσεις.
ΟΙ ΓΟΝΕΙΣ ΤΗΣ ΟΥΙΤΦΟΡΝΤ ΧΩΡΙΣΑΝ ΠΡΙΝ ΑΥΤΟΣ ΓΙΝΕΙ ΚΑΝ ΕΝΟΣ ΕΤΟΥΣ.
ΤΟΝ ΜΕΓΑΛΩΣΕ Η ΜΗΤΕΡΑ ΤΟΥ
ΚΑΙ ΠΕΡΑΣΕ ΤΗΝ ΠΑΙΔΙΚΗ ΤΟΥ ΗΛΙΚΙΑ ΕΚΤΟΣ ΚΑΤΑΥΛΙΣΜΩΝ ΙΘΑΓΕΝΩΝ ΑΜΕΡΙΚΑΝΩΝ.
Η μητέρα μου είχε επτά παιδιά, όλα από διαφορετικούς πατεράδες.
Μετακόμιζε συνέχεια από μέρος σε μέρος.
Έχω ζήσει σε Μοντάνα, Αϊντάχο,
Ουάσινγκτον, Καλιφόρνια, Όρεγκον, παντού στα βορειοδυτικά.
Η πιο ευτυχισμένη περίοδος της ζωής μου ήταν στα οκτώ μου,
μέναμε στο Αϊντάχο με τον πατριό μου.
Ζούσε σε ράντσο.
Κατασκευάζαμε φράχτες και τέτοια.
Διώχναμε τα κογιότ.
Αλλά άρχισε να χτυπάει τη μαμά μου, και τελικά γι' αυτό έφυγε εκείνη.
Έτσι, παράτησα τη ζωή με μεταπτώσεις με τη μαμά μου
κι έμεινα με τους θείους μου.
ΩΣ ΕΦΗΒΟΣ, Ο ΟΥΙΤΦΟΡΝΤ ΜΕΤΑΚΟΜΙΣΕ ΣΤΗΝ ΤΑΚΟΜΑ ΤΗΣ ΟΥΑΣΙΝΓΚΤΟΝ,
ΓΙΑ ΝΑ ΜΕΙΝΕΙ ΜΕ ΣΥΓΓΕΝΕΙΣ ΑΠΟ ΤΗΝ ΟΙΚΟΓΕΝΕΙΑ ΤΟΥ ΠΑΤΕΡΑ ΤΟΥ.
Ήταν άγρια.
Η ανατολική Τακόμα ήταν η χειρότερη περιοχή της Ουάσινγκτον,
με το υψηλότερο ποσοστό φόνων,
γεμάτη με βία συμμοριών.
Ανήκα στον εγκληματικό τρόπο ζωής της.
Οι θείοι μου δούλευαν οκτάωρο
και δεν τους πείραζε να κάνω ό,τι ήθελα.
Ξυπνούσα και πήγαινα από σπίτι σε σπίτι,
κάνοντας παντού παραβατικές δραστηριότητες.
ΟΤΑΝ Ο ΟΥΙΤΦΟΡΝΤ ΕΓΙΝΕ 18, ΕΛΑΒΕ ΕΝΑ ΠΟΣΟ ΑΠΟ ΤΗ ΦΥΛΗ ΤΩΝ ΜΑΥΡΟΠΟΔΑΡΩΝ.
Όταν μου έδωσαν λεφτά στα 18 μου, αγόρασα αμάξι και τα σχετικά.
Άρχισα να ξοδεύω λεφτά,
πίνοντας, μαστουρώνοντας, ξέρεις, απλώς κάνοντας το κέφι μου.
Και τελικά ξέμεινα.
Δεν ήξερα τι άλλο να κάνω.
Οπότε, λήστεψα ένα ξενοδοχείο.
Είναι κάπως αστείο.
Δεν πήρα τίποτα από τη ληστεία, όμως.
Ήταν μια γριούλα
και είπα "Δεν ληστεύω αυτήν την κυρία".
Όμως, είχα ήδη μπουκάρει, είχα βγάλει όπλο και τέτοια,
τη σημάδευα και σκέφτηκα
"Δεν το κάνω".
Ο ΟΥΙΤΦΟΡΝΤ ΕΦΥΓΕ ΑΠΟ ΤΟ ΞΕΝΟΔΟΧΕΙΟ,
ΑΛΛΑ ΤΟΝ ΣΥΝΕΛΑΒΕ Η ΑΣΤΥΝΟΜΙΑ ΜΕΤΑ ΑΠΟ ΚΑΤΑΔΙΩΞΗ ΜΕ ΑΥΤΟΚΙΝΗΤΟ.
Διώχθηκα σε πρώτο βαθμό για ληστεία,
για τρεις βιαιοπραγίες σε δεύτερο,
για διαφυγή από τις αρχές, για οπλοφορία,
καθώς οι τρεις βιαιοπραγίες σε δεύτερο βαθμό ήταν
για υποτιθέμενη οδήγηση εκτός δρόμου.
ΤΟΝ ΔΕΚΕΜΒΡΙΟ ΤΟΥ 1998 ΚΑΤΑΔΙΚΑΣΤΗΚΕ ΣΕ 10 ΕΤΗ ΚΑΘΕΙΡΞΗ.
ΗΤΑΝ 18 ΕΤΩΝ.
Ο μπαμπάς μου είπε "Δες τη φυλακή ως κολεγιακή εμπειρία".
Κι αυτό ακριβώς έκανα. Ξεθεώθηκα στο να μελετάω.
Τότε, δεν είχα κανενός είδους εκπαίδευση,
αφού παράτησα το σχολείο από το γυμνάσιο.
Όμως, άρπαζα το ένα βιβλίο μετά το άλλο.
Έτσι βελτιώθηκε το γράψιμό μου.
ΜΕΤΑ ΑΠΟ ΕΞΙ ΜΗΝΕΣ ΣΤΗ ΦΥΛΑΚΗ, Ο ΟΥΙΤΦΟΡΝΤ ΠΗΡΕ ΑΠΟΛΥΤΗΡΙΟ ΔΕΥΤΕΡΟΒΑΘΜΙΑΣ,
ΜΠΗΚΕ ΣΕ ΟΜΑΔΑ ΙΘΑΓΕΝΩΝ ΑΜΕΡΙΚΑΝΩΝ ΚΡΑΤΟΥΜΕΝΩΝ,
ΑΠΟΚΤΩΝΤΑΣ ΜΙΑ ΠΡΩΤΗ ΕΠΑΦΗ ΜΕ ΤΗΝ ΚΛΗΡΟΝΟΜΙΑ ΤΩΝ ΠΡΟΓΟΝΩΝ ΤΟΥ.
Μέσα στη στενή, ήμουν ο μικρότερος στο προαύλιο.
Τα αδέρφια το είδαν κι άρχισαν να με εκπαιδεύουν
στον παραδοσιακό τρόπο ζωής μας.
Λεγόταν Ινδιάνοι κάθε Φυλής.
Καμαρώναμε που ήμασταν Ιθαγενείς.
Το πρώτο που έκαναν ήταν
να μου δώσουν να κρατώ το τύμπανο, ως τυμπανιστής.
Γιατί είναι η καρδιά του λαού.
Βρήκα τον εαυτό μου.
ΑΦΟΥ ΕΞΕΤΙΣΕ ΤΑ 10 ΧΡΟΝΙΑ, Ο ΟΥΙΤΦΟΡΝΤ ΑΠΟΦΥΛΑΚΙΣΤΗΚΕ 28 ΕΤΩΝ
ΚΙ ΕΓΚΑΤΑΣΤΑΘΗΚΕ ΣΤΟΝ ΚΑΤΑΥΛΙΣΜΟ ΤΩΝ ΜΑΥΡΟΠΟΔΑΡΩΝ ΣΤΗ ΜΟΝΤΑΝΑ.
Από εκεί και πέρα,
άρχισα να τα πηγαίνω πολύ καλά στη ζωή μου.
Δύο μήνες αφού βγήκα, γνώρισα τη μαμά του μωρού μου, και τα βρήκαμε.
Έναν μήνα μετά, ήταν έγκυος στον γιο μου.
Και δέκα μήνες μετά τη γέννησή του, απέκτησα και την κόρη μου.
Το λάτρεψα.
Καμάρωνα για τα παιδιά μου.
ΚΟΛΕΓΙΟ ΜΑΥΡΟΠΟΔΑΡΩΝ
Πήγαινα κανονικά στο κολέγιο.
Και ήμουν σωστός, με άριστους βαθμούς.
Με βράβευσε ο κοσμήτορας στο Κοινοτικό Κολέγιο Μαυροπόδαρων.
Ήθελα να πάρω το διδακτορικό μου στο Δίκαιο των Ιθαγενών Αμερικανών.
Συγκεκριμένα, στα δικαιώματα συνθηκών και τα δικαιώματα καζίνο.
Ο ΟΥΙΤΦΟΡΝΤ ΦΙΛΟΔΟΞΟΥΣΕ ΝΑ ΚΑΝΕΙ ΕΚΣΤΡΑΤΕΙΑ
ΓΙΑ ΤΑ ΔΙΚΑΙΩΜΑΤΑ ΤΩΝ ΙΘΑΓΕΝΩΝ ΑΜΕΡΙΚΑΝΩΝ ΚΑΘΕ ΦΥΛΗΣ.
ΚΑΛΩΣ ΟΡΙΣΑΤΕ ΣΤΟ ΕΘΝΟΣ ΤΩΝ ΜΑΥΡΟΠΟΔΑΡΩΝ
Ζω όπως οι Μαυροπόδαροι Ινδιάνοι.
Αλλά πιστεύω και στην ενότητα του λαού μας.
Ξέρω διάφορα τραγούδια άλλων φυλών.
Λέω τα τραγούδια όλων.
Ενώ κάποιοι λένε "Η φυλή μου εναντίον της δικής σου
ή αυτή η φυλή εναντίον της τάδε".
Πρέπει να υπάρχει ενότητα ανάμεσα στον λαό μας, όχι διχόνοια.
Και ο φυλετισμός
ήταν ένας εκ των παραγόντων σε αυτόν τον φόνο.
Ο ΟΥΙΤΦΟΡΝΤ ΕΙΧΕ ΕΝΑΝ ΣΤΕΝΟ ΦΙΛΟ ΑΠΟ ΤΟΝ ΚΑΤΑΥΛΙΣΜΟ ΜΑΥΡΟΠΟΔΑΡΩΝ
ΠΟΥ ΠΑΝΤΡΕΥΤΗΚΕ ΜΙΑ ΓΥΝΑΙΚΑ ΑΠΟ ΤΗ ΦΥΛΗ ΣΕΪΛΙΣ.
Ο φίλος μου ο Άντριαν Μεταβούβαλος
είχε προβλήματα με τη γυναίκα του
και ήθελε να πάει σε εκείνη,
που ήταν στο Πόλσον της Μοντάνα.
Έψαχνε για μεταφορικό μέσο, είπα "Θα σε πάω στο Πόλσον,
στη γυναίκα και τα παιδιά σου".
Οπότε, κατευθυνθήκαμε προς τα εκεί.
Ο ΠΟΛΣΟΝ ΕΙΠΕ ΨΕΜΑΤΑ ΣΤΟΝ ΚΑΤΑΥΛΙΣΜΟ ΤΩΝ ΠΛΑΤΥΚΕΦΑΛΩΝ,
ΠΑΤΡΙΔΑ ΤΩΝ ΦΥΛΩΝ ΣΕΪΛΙΣ ΚΑΙ ΚΟΥΤΕΝΑΪ.
Νοικιάσαμε δωμάτιο.
Αγόρασα μια 30άδα Budweiser.
Του είπα "Οδήγησε εσύ κι εγώ θα αράξω".
Και αυτό κάναμε.
Ταξιδεύαμε από το ένα μέρος στο άλλο.
Πήγαμε σε κάποια μπαρ.
ΑΝΟΙΧΤΑ
Λίγο πριν το κλείσιμο,
μας προσκάλεσαν σε πάρτι σε σπίτι.
Πήγαμε σε αυτό το πάρτι, και είπα
"Χαλάρωσε, θα ανοίξω το πορτμπαγκάζ και θα ακούσουμε μουσική".
Ένιωθα όμορφα.
Όμως, περισσότερο πάρτι γινόταν μέσα στο σπίτι παρά έξω από αυτό.
Έτσι, αποφάσισα να πάω μέσα.
Εκεί, έκανα ένα αστείο για να σπάσω τον πάγο.
Είπα "Φίλε, πού είναι οι Μαυροπόδαροι;"
Κι έκανα έτσι.
Επειδή ήταν ο καταυλισμός των Πλατυκέφαλων,
όχι των Μαυροπόδαρων.
Ήθελα να κάνω ένα αστείο, για να συστηθώ σε εκείνα τα άτομα.
Κάποιος άντρας, ένας νεαρός δίπλα μου,
με κοιτάζει και λέει "Την πέφτουμε στους καριόληδες
που λένε τέτοια πράγματα εδώ".
Οι τύποι είχαν θέμα με την κόντρα Μαυροπόδαρων, Σέιλις και Κουτενάι,
μια αντιπαλότητα από το 1800.
Αλλά εγώ δεν ήξερα τίποτα από αυτά.
Δεν ήξερα ότι Σέιλις και Κουτενάι είχαν προβλήματα μαζί τους.
Και αυτομάτως, είπα "Ουάου".
Βρισκόμουν σε ένα σπίτι, δίπλα σε κάτι άτομα
που δεν ήξερα και που έλεγαν να μου την πέσουν.
Δεν είπα καν κάτι
που θεωρούσα
υποτιμητικό ως δήλωση.
Και ένα έμαθα στη φυλακή, να μη δείχνεις φόβο.
"Μη δείχνεις φόβο, γιατί μόλις το κάνεις,
θα σου την πέσουν".
Είχα μαχαίρι, γιατί αυτό έχουμε ως βασικό μέσο προστασίας στους καταυλισμούς.
Το έβγαλα έξω και είπα "Κοίτα, αν κάποιος πάει να μου την πέσει,
θα αμυνθώ".
Ένας άλλος γύρισε και είπε
"Ξέρεις, όλοι έχουμε μαχαίρια εδώ".
Έβγαλε το δικό του.
Το μαχαίρι του ήταν γυριστό, η λεπίδα του.
Τους κοίταξα και είπα
"Εντάξει. Όλοι έχουμε μαχαίρια. Ηρεμήστε".
Γύρισα από την άλλη και έφυγα.
Και πήρα μια βαθιά ανάσα, επειδή βγήκα έξω. Είπα
"Βγήκες έξω.
Όλα καλά".
Αυτός ο Τζον Πιέρ Τζούνιορ εμφανίστηκε ξαφνικά,
με πλησίαζε απειλητικά λες και θα παλεύαμε
και είπε "Ξέρεις ότι Μαυροπόδαροι και Σέιλις Κουτενάι είν' άσπονδοι εχθροί;"
Είπα "Αδιαφορώ, μόνο το καμάρι των Ιθαγενών με νοιάζει.
Δεν με νοιάζουν αυτά".
Εκείνος με κοίταξε κάπως.
Και άρχισα να περπατάω προς το αμάξι μου.
Αμέσως, όλοι εκείνοι βγήκαν έξω...
και με περικύκλωσαν.
Ο Τζον Πιέρ Τζούνιορ μου επιτέθηκε.
Τότε χτύπησα πρώτος
και τον μαχαίρωσα.
ΑΦΟΥ Ο ΟΥΙΤΦΟΡΝΤ ΜΑΧΑΙΡΩΣΕ ΤΟΝ ΠΙΕΡ,
ΔΙΕΦΥΓΕ ΟΔΙΚΩΣ ΜΑΖΙ ΜΕ ΤΟΝ ΦΙΛΟ ΤΟΥ.
Ήταν αυτοάμυνα σε έγκλημα μίσους.
Τον μαχαίρωσα μία φορά. Αυτό ήταν.
Ήξερα ότι είχαν μαχαίρια.
Ένιωσα ότι θα μου την έπεφταν.
Γιατί με στοχοποίησαν;
Επειδή ήμουν Μαυροπόδαρος.
Είναι έγκλημα μίσους.
Εκεί καταλήγει το ζήτημα.
ΛΙΓΑ ΛΕΠΤΑ ΜΕΤΑ ΤΗ ΔΙΑΦΥΓΗ ΤΟΥ ΟΥΙΤΦΟΡΝΤ, ΚΑΤΕΦΤΑΣΑΝ ΟΙ ΑΡΧΕΣ ΣΤΟΝ ΤΟΠΟ ΕΓΚΛΗΜΑΤΟΣ.
ΠΟΛΣΟΝ, ΜΟΝΤΑΝΑ
Ήμουν σε περιπολία.
Έστειλαν έμενα και έναν άλλον αστυνομικό...
ΝΤΟΝΑΛΝΤ ΜΠΕΛ ΣΕΡΙΦΗΣ
...σε ένα πάρτι για διατάραξη ησυχίας.
Θα τους λέγαμε να κάνουν πιο σιγά.
Δύο με τρία τετράγωνα πριν φτάσουμε στη διεύθυνση,
μας ενημέρωσαν για ένα μαχαίρωμα.
ΣΕΡΙΦΗΣ ΚΟΜΗΤΕΙΑ ΛΕΪΚ
Αυτό εδώ είναι το μέρος.
Νεαροί και νεαρές έτρεχαν στο δρομάκι, για να φύγουν από το σημείο,
γύρω από τα οχήματά μας.
Καθώς πλησίαζα,
είδα μια ομάδα ατόμων γύρω από έναν άντρα
που κειτόταν εκεί στο έδαφος.
Ήταν ο Τζον Πιέρ.
Γνώριζα πολύ καιρό αυτόν και την οικογένειά του.
Κι όταν πήγα να του μιλήσω,
δεν μου απάντησε.
Θα έλεγα ότι ήταν ήδη σε κατάσταση σοκ.
Η μικρή ποσότητα αίματος που έβγαινε από την μπλούζα του
με έκανε να πιστέψω ότι είχε σημαντική εσωτερική αιμορραγία.
Τελικά του μίλησα, ώσπου έμεινε αναίσθητος.
Τον ξαπλώσαμε, ελέγξαμε για σφυγμό
και μετά ξεκινήσαμε ΚΑΡΠΑ.
Ο ΤΖΟΝ ΠΙΕΡ ΤΖΟΥΝΙΟΡ ΥΠΕΣΤΗ ΖΗΜΙΑ ΣΤΗΝ ΑΟΡΤΗ ΚΑΙ ΤΗΝ ΠΝΕΥΜΟΝΙΚΗ ΑΡΤΗΡΙΑ
ΚΑΙ ΠΕΘΑΝΕ ΜΕΣΑ ΣΕ ΛΙΓΑ ΛΕΠΤΑ.
ΗΤΑΝ 26 ΕΤΩΝ.
Αντιμετωπίζουμε πολλές άσχημες καταστάσεις
και πάντα είναι δύσκολο
όταν κάποιος από την κοινότητα πεθαίνει τόσο άδικα.
ΜΑΡΤΥΡΕΣ ΕΔΩΣΑΝ ΣΤΗΝ ΑΣΤΥΝΟΜΙΑ ΠΕΡΙΓΡΑΦΗ ΤΟΥ ΟΧΗΜΑΤΟΣ ΤΟΥ ΟΥΙΤΦΟΡΝΤ.
ΛΙΓΕΣ ΩΡΕΣ ΜΕΤΑ ΤΟ ΜΑΧΑΙΡΩΜΑ, ΕΝΤΟΠΙΣΑΝ ΤΟ ΦΟΡΤΗΓΑΚΙ ΣΕ ΤΟΠΙΚΟ ΜΟΤΕΛ.
Περικυκλώσαμε το μοτέλ.
Χτυπήσαμε την πόρτα και μας άνοιξε ο κος Ουίτφορντ.
Το δωμάτιο ήταν ακατάστατο.
Υπήρχαν σκουπίδια και κουβέρτες στο πάτωμα.
Αρχικά, αρνήθηκε πως ήταν παρών στο πάρτι.
Μετά παραδέχτηκε ότι ήταν εκεί, αλλά αρνήθηκε οποιαδήποτε συμπλοκή.
Όταν μιλάς με κάποιον και αλλάζει την εκδοχή του,
τι προσπαθεί να καλύψει;
Ο μέσος άνθρωπος δεν έχει τίποτα να κρύψει.
Αλλά έτσι λειτουργούν κάποιοι, όταν προσπαθούν να ξεμπλέξουν.
Ήρθαν οι μπάτσοι και προσπάθησα να τους παραπλανήσω. Με πιάνεις;
Πρώτος το παραδέχομαι ότι φοβήθηκα να πω το παραμικρό.
Έτσι με μεγάλωσαν.
Μη μιλάς στους μπάτσους. Μην πεις τίποτα.
Έχουμε βαθιά δυσπιστία προς τους μπάτσους.
Η αστυνομία της Τακόμα πυροβόλησε και σκότωσε τον θείο μου τον Ντέιβιντ.
Δεν εμπιστευόμαστε τους μπάτσους.
Το ότι κάποιος, σε ένα άλλο μέρος,
είχε κακή μεταχείριση από την αστυνομία,
δεν δικαιολογεί τη δυσπιστία προς εμάς πως δεν θα κάνουμε τη δουλειά μας.
Οπότε, το κίνητρό του
ήταν να πει ψέματα, για να μην υποστεί
τις συνέπειες των πράξεών του.
Για μένα, δεν έδειξε μεταμέλεια.
Ήταν δυσαρεστημένος που συνελήφθη
και δεν ήθελε να λογοδοτήσει για ό,τι έκανε.
ΤΟΝ ΔΕΚΕΜΒΡΙΟ ΤΟΥ 2014 Ο ΟΥΙΤΦΟΡΝΤ ΔΙΚΑΣΤΗΚΕ ΓΙΑ ΑΝΘΡΩΠΟΚΤΟΝΙΑ ΑΠΟ ΠΡΟΘΕΣΗ.
ΜΙΖΟΥΛΑ, ΜΟΝΤΑΝΑ
Η εκδοχή της πολιτείας για τα γεγονότα
ήταν να παρουσιάσει τον Ουίτφορντ ως τον μόνο επιτιθέμενο της βραδιάς.
Αλλά αυτή η πρόταση δεν έβγαζε νόημα.
Είτε δικαιολογημένα είτε όχι,
σε κάθε διαφωνία ή καβγά, πρέπει να υπάρχουν
δύο εμπλεκόμενα άτομα.
Θα ανταλλάχθηκαν κουβέντες.
Οπότε, εγώ προσωπικά βρήκα την εκδοχή του Μακ αξιόπιστη.
Με λένε Τζένιφερ Στριάνο. Ήμουν ο συνήγορος του κου Ουίτφορντ.
ΣΤΙΣ 22 ΔΕΚΕΜΒΡΙΟΥ 2014
Ο ΟΥΙΤΦΟΡΝΤ ΚΡΙΘΗΚΕ ΕΝΟΧΟΣ ΓΙΑ ΦΟΝΟ
ΚΑΙ ΚΑΤΑΔΙΚΑΣΤΗΚΕ ΣΕ 60 ΧΡΟΝΙΑ ΚΑΘΕΙΡΞΗ.
Αποκτάς δικαίωμα αναστολής στο 1/4 της ποινής.
Καταδικάστηκε σε 60 χρόνια κάθειρξη,
που σημαίνει ότι θα αιτούνταν αναστολή σε 15 χρόνια.
Μα ο δικαστής επέβαλε 25 χρόνια περιορισμού αναστολής,
που ουσιαστικά ισοδυναμεί με καταδίκη 100 ετών.
Είναι ένα σκληρό αποτέλεσμα.
Χάθηκαν όλα όσα εργάστηκε για να ξανακερδίσει στην ενήλικη ζωή του.
Και αυτό, εξαιτίας μιας απόφασης δύο, τριών δευτερολέπτων.
Είναι αποκαρδιωτικό.
Νομικά, ο Μακ διέπραξε ανθρωποκτονία.
Δεν υπάρχει αμφιβολία για αυτό.
Σίγουρα θα μετανιώνει για αυτήν την απόφαση.
Χάθηκε μια ζωή, και αυτό είναι η απόλυτη τραγωδία.
Αλλά, νομικά, επιτρέπεται να διαπράξεις ανθρωποκτονία,
αν φοβάσαι για τη ζωή σου.
Και, ουσιαστικά, σε αυτό το ερώτημα καταλήγουμε.
Ο Μακ έδρασε σε κλάσματα δευτερολέπτου επειδή φοβόταν για τη ζωή του,
επειδή ήταν θυμωμένος και σε αμυντική στάση
ή επειδή αντέδρασε υπερβολικά;
Είναι απόλυτα κατανοητό ότι ο Μακ θα αντιδρούσε
παρορμητικά υπό αυτές τις συνθήκες.
Είχε πολύ σκληρή ανατροφή.
Και το ψυχολογικό αυτό τραύμα σίγουρα έπαιξε ρόλο στο πώς αντέδρασε τότε.
ΟΓΚΝΤΕΝ, ΓΙΟΥΤΑ
Ενίοτε, η βία είναι τόσο σοκαριστική
που θεωρώ ότι επισκιάζει όλα τα καλά πράγματα.
Όταν ο Μακ βγήκε από τη φυλακή στην Ουάσινγκτον,
πραγματικά βάδιζε σε ένα καταπληκτικό μονοπάτι.
Έκανε ό,τι μπορούσε για να έχει μια σταθερή ζωή...
ΕΪΜΙ ΑΔΕΡΦΗ ΤΟΥ ΟΥΙΤΦΟΡΝΤ
...και αγωνιζόταν υπέρ των Ιθαγενών.
Ήταν πολύ σημαντικό γι' αυτόν. Σπουδαίο πράγμα.
Είναι τραγωδία για μένα που δεν επετεύχθη.
Αλλά νομίζω ότι ο Μακ αντέδρασε
με τον μόνο τρόπο που γνώριζε εκείνη τη στιγμή.
Με λένε Έιμι και είμαι η αδερφή του Μακουεγιάπι.
Ο μπαμπάς του Μακ ήταν Μαυροπόδαρος και ο δικός μου μπαμπάς είναι Τσερόκι.
Έχουμε την ίδια μητέρα.
Προερχόταν από πολύ κακή οικογένεια, πολύ σκληρή.
Έκανε παιδιά πολύ νέα, στα 12 της.
Εμένα με γέννησε στα 16 της.
Η ΜΗΤΕΡΑ ΤΗΣ ΕΪΜΙ ΚΑΙ ΤΟΥ ΜΑΚΟΥΕΓΙΑΠΙ
ΕΞΑΝΑΓΚΑΣΤΗΚΕ ΝΑ ΔΩΣΕΙ ΓΙΑ ΥΙΟΘΕΣΙΑ ΤΗ ΜΟΛΙΣ ΔΙΧΡΟΝΗ ΕΪΜΙ.
ΝΟΤΙΟ ΟΓΚΝΤΕΝ
Εκείνη την περίοδο, η κυβέρνηση μπορούσε να σου πάρει το παιδί,
και ήταν απολύτως νόμιμο.
Η υιοθεσία καταρράκωσε ψυχικά τη μητέρα μας,
με τέτοιο τρόπο που ποτέ δεν μπόρεσε να επανακάμψει.
Της άφησε κάτι, ένα κενό που δεν μπορούσε να γεμίσει.
Τίποτα δεν ήταν σταθερό ή φυσιολογικό.
Αναπόφευκτα, έκανε πολύ φρικτές επιλογές όσον αφορά τους άντρες.
Πολύ αλκοόλ, ναρκωτικά,
πολλή σωματική και λεκτική βία.
Ο Μακ μεγάλωσε με αυτό.
Το πρώτο περιστατικό με βία το βίωσα στα τρία μου.
Ήταν δύο παιδιά που έμεναν απέναντί μας.
Συνηθίζαμε να παίζουμε σε λακκούβες με λάσπη.
Είναι δύσκολο,
δύσκολο να το συζητάω.
Καταλήξαμε στο να έρθουμε κοντά με τον γείτονά μας,
που μάλλον είχε σχέση με τη μητέρα μου χωρίς να το ξέρω.
Μας πήγε εκεί με την αδερφή μου
και έγινε καβγάς στο σπίτι.
Τελικά, πυροβόλησε τη γυναίκα του πέντε φορές στο στήθος
με ένα 357 Magnum.
Εκείνη πέθανε στην αγκαλιά της μαμάς μου.
Δεν θυμάμαι πού πήγε ο τύπος, όταν τον πρόφτασαν οι αρχές,
πυροβόλησε τα παιδιά του στο στομάχι, σκοτώνοντάς τα,
και μετά έριξε στο κεφάλι του.
Αυτοπυροβολήθηκε.
Και...
Το μόνο που μπόρεσα ήταν να κρατήσω και να προστατεύσω την αδερφή μου.
Έχω και άλλα περιστατικά βίας.
Αλλά έτσι ξεκίνησε η ζωή μου.
Είναι πολύ δυνατή ανάμνηση.
Λυπάμαι για τον Μακ ως παιδί, γιατί αυτό που βίωσε
ήταν σίγουρα φρικτό.
Από μικρό παιδί, αντιμετώπισε την πραγματικότητα
ότι τέτοιοι άντρες μπορούν να σε σκοτώσουν.
Ήταν ένα μάθημα ζωής που νομίζω ότι δεν έχασε ποτέ.
Πιστεύω ότι ξεκάθαρα βγάζει νόημα
το γιατί αντέδρασε τόσο βίαια,
όντας σε μια κατάσταση όπου ένιωσε ότι είχε μπλέξει.
Όταν κάποιος πάει να σε βλάψει,
θυμάσαι κατευθείαν την παιδική σου ηλικία και προστατεύεις τον εαυτό σου.
Η οικογένεια Πιέρ έχει κάθε δικαίωμα να θυμώνει με τον Μακ.
Ο Τζον Πιέρ δεν έπρεπε να πεθάνει.
Αλλά δεν νομίζω ότι ο Μακ ήθελε να τον σκοτώσει.
Απλώς ήθελε να ξεφύγει, πριν πάθει κακό.
ΚΑΤΑΥΛΙΣΜΟΣ ΠΛΑΤΥΚΕΦΑΛΩΝ ΙΝΔΙΑΝΩΝ ΠΑΜΠΛΟ, ΜΟΝΤΑΝΑ
Πολύ βαθιά, έτσι.
- Πώς είμαστε; Βάλ' τον μέσα. - Ορίστε!
Μπράβο, θάψε τον. Είσαι έτοιμος; Κάν' το.
Η ΟΙΚΟΓΕΝΕΙΑ ΤΟΥ ΤΖΟΝ ΠΙΕΡ ΑΡΝΗΘΗΚΕ ΝΑ ΣΥΜΜΕΤΑΣΧΕΙ ΣΤΗ ΣΕΙΡΑ.
Πολύ κομψό, φιλαράκο. Ναι.
Ο ΜΑΓΚΝΟΥΣ ΧΑΡΛΟΟΥ ΗΤΑΝ ΦΙΛΟΣ ΤΟΥ ΤΖΟΝ ΠΙΕΡ
ΚΑΙ ΠΑΡΩΝ ΣΤΟ ΠΑΡΤΥ ΤΟ ΒΡΑΔΥ ΠΟΥ ΠΕΘΑΝΕ.
Πήγα στο πάρτι κατά τις τρεις το πρωί.
Όλοι διασκέδαζαν έξω.
Όλοι γελούσαν.
Όταν μπήκα στο σπίτι, συνάντησα τον Ουίτφορντ.
Ο ΜΑΓΚΝΟΥΣ ΔΕΝ ΓΝΩΡΙΖΕ ΤΟΝ ΟΥΙΤΦΟΡΝΤ,
ΑΛΛΑ ΕΙΧΑΝ ΕΝΑΝ ΣΥΝΤΟΜΟ ΔΙΑΛΟΓΟ.
Ο Ουίτφορντ ήταν λίγο νευρικός.
Ο καταυλισμός Μαυροπόδαρων κι αυτός εδώ
είναι δύο εντελώς διαφορετικά
κομμάτια γης.
Αν υπάρχει ακόμα αυτή η δυσπιστία ανάμεσα στις δύο φυλές;
Ναι.
Αρχίσαμε να μιλάμε και ρώτησε "Τους ξέρεις όλους αυτούς εδώ;"
Και απάντησα "Ναι, τους ξέρω όλους".
Εντελώς ξαφνικά, σταματάει στη μέση της συζήτησής μας
και αποφασίζει να μου πει
"Νιώθω να απειλούμαι".
Ήταν σαν
ένας διακόπτης.
Είπε, λοιπόν...
Έβγαλε ένα μαχαίρι από την τσέπη του, ένα μαχαίρι φρούτων,
που είχε τυλίξει τη λαβή του με λευκή μονωτική ταινία.
Και είπε "Αυτό είναι για όποιον θελήσει
να πει τίποτα μαλακίες ή να κάνει τσαμπουκά".
Εγώ του είπα "Κρύψ' το!
Όλοι εδώ είναι οικογένεια και φίλοι μου.
Όλοι είναι εντάξει άτομα".
Ένας Θεός ξέρει τι είχε μέσα στο μυαλό του.
Φαινόταν τύπος που είχε βιώσει ζόρια.
ΛΙΓΟ ΑΡΓΟΤΕΡΑ, Ο ΜΑΓΚΝΟΥΣ ΚΑΙ Ο ΟΥΙΤΦΟΡΝΤ ΒΓΗΚΑΝ ΕΞΩ
ΚΑΙ ΠΗΓΑΝ ΣΕ ΜΙΑ ΠΑΡΕΑ, ΟΠΟΥ ΗΤΑΝ Ο ΦΙΛΟΣ ΤΟΥ, ΑΝΤΡΙΑΝ ΜΕΤΑΒΟΥΒΑΛΟΣ,
ΚΑΙ Ο ΤΖΟΝ ΠΙΕΡ ΤΖΟΥΝΙΟΡ.
Αρχίσαμε να συζητάμε.
Και ή ο Ουίτφορντ ή ο Άντριαν είπαν "Πικάνι".
Το θυμάμαι, γιατί ήταν σαν να χτύπησε τον Τζον μια γροθιά στο πρόσωπο.
Πικάνι σημαίνει αδερφός στους Μαυροπόδαρους.
Κι ο Τζον ρώτησε
"Είσαι Μαυροπόδαρος, λοιπόν;"
Και του απάντησε "Ναι". Ο Τζον ξαναείπε "Εγώ είμαι ο Κουτενάι".
Κουτενάι και Μαυροπόδαροι είναι ορκισμένοι εχθροί για εκατοντάδες χρόνια.
Νομίζω πως ο Τζον προσπάθησε να επιβάλει αυτήν την κυριαρχία
του "Εδώ είναι ο καταυλισμός μου
και αν έχεις πρόβλημα, να το κανονίσουμε".
Και καβγάδες συμβαίνουν. Καμιά φορά άνθρωποι τρώνε ξύλο.
Η πρώτη μου σκέψη ήταν "Μην αφήσεις να ξεφύγει το πράγμα".
Προσπάθησα να εκτονώσω την κατάσταση.
"Αυτό ήταν πριν από εκατοντάδες χρόνια, φίλε. Οι καιροί άλλαξαν".
ΠΙΣΤΕΥΟΝΤΑΣ ΟΤΙ Η ΕΝΤΑΣΗ ΕΚΤΟΝΩΘΗΚΕ, Ο ΜΑΓΚΝΟΥΣ ΓΥΡΙΣΕ ΜΕΣΑ.
Ήμουν μέσα στο σπίτι για ενάμιση λεπτό, ίσως,
ή δύο λεπτά.
Ένας φίλος μου μπήκε τρέχοντας και είπε "Μαχαίρωσαν τον Τζον!
Έλα αμέσως τώρα!"
Έτσι, βγήκα τρέχοντας έξω.
Ο Τζον κειτόταν στο έδαφος.
Δεν ανταποκρινόταν σε τίποτα.
Ανέπνεε ακόμα. Και...
Δεν μπορούσαμε να κάνουμε τίποτα.
Ο Τζον αρεσκόταν στο να παλεύει.
Ίσως ένας μικρός καβγάς να ήταν αυτό που ήθελε.
Αλλά δεν του άξιζε να πεθάνει.
Ο Τζον ήταν οικογενειάρχης.
Φρόντιζε τους δύο γιους του.
Αυτοί ήταν όλος του ο κόσμος.
Έπρεπε να είναι εδώ, κοντά στην οικογένεια και τους αγαπημένους του.
Και δεν μπορεί.
Ο Ουίτφορντ ήταν παρανοϊκός.
Τον γνώρισα για 15 λεπτά, κι αφαίρεσε τη ζωή κάποιου που ήταν φίλος,
αδερφός, πατέρας και θείος.
Γι' αυτό, δεν δίνω δεκάρα για τον Ουίτφορντ.
ΔΙΚΑΣΤΙΚΟ ΜΕΓΑΡΟ ΚΟΜΗΤΕΙΑΣ ΛΕΪΚ
ΜΕΤΑ ΤΗ ΣΥΛΛΗΨΗ ΤΟΥ,
Ο ΟΥΙΤΦΟΡΝΤ ΕΜΕΙΝΕ ΠΑΝΩ ΑΠΟ 18 ΜΗΝΕΣ ΣΤΗ ΦΥΛΑΚΗ, ΠΕΡΙΜΕΝΟΝΤΑΣ ΤΗ ΔΙΚΗ.
ΠΤΕΡΥΓΑ
Ο κος Ουίτφορντ, κατά τη γνώμη του, πιστεύει πως δεν έκανε τίποτα κακό
και πως όλοι προσπαθούν να του τη φέρουν ή να τον βλάψουν.
Είναι κάτι που το έχει βαθιά ριζωμένο από μικρός.
ΑΠΟΜΟΝΩΣΗ 1
ΦΥΛΑΚΑΣ ΤΖΟΝ ΤΟΝΤ
Είμαι ο Τζον Τοντ, φύλακας στις φυλακές
της κομητείας Λέικ στο Πόλσον, Μοντάνα.
Ανήκα στους ανωτέρους το διάστημα που ήταν εδώ ο κος Ουίτφορντ.
Ο κος Ουίτφορντ μπορούσε να γίνει βίαιος,
και συχνά γινόταν.
Αν δεν περνούσε το δικό του, αμέσως κατέφευγε στη βία.
Δεν ξέραμε ανά πάσα στιγμή
αν θα πλακωνόμασταν μαζί του στα πατώματα
ή αν θα ήταν συνεργάσιμος.
Ήταν, πρέπει να πω, κάπως νταής.
Πείραζε τους μικρότερους, πιο αδύναμους
ξανά και ξανά, μέχρι να τους κάνει να ξεσπάσουν.
Έπειτα, τους χτυπούσε ή το επιχειρούσε.
Και δεν έφταιγε ποτέ αυτός.
"Αυτοί το ξεκίνησαν. Αυτοί έφταιγαν".
Παρόλο που αυτός τους πείραζε, τους τσίγκλιζε.
ΔΙΚΑΣΤΙΚΟ ΜΕΓΑΡΟ ΚΟΜΗΤΕΙΑΣ ΛΕΪΚ
Πάντα έλεγε "Είμαι Μαυροπόδαρος.
Και είμαστε σε καταυλισμό Σέιλις και Κουτενάι".
Αμέσως έπαιρνε αμυντική στάση με τον οποιονδήποτε.
Απλώς επέλεξε να πιστεύει ότι τον καταπίεζαν και τον ενοχλούσαν,
οπότε, η αντίδρασή του ήταν να τσακώνεται.
Έτσι ήταν ο κος Ουίτφορντ.
ΤΕΣΣΕΡΙΣ ΜΗΝΕΣ ΜΕΤΑ ΑΠΟ ΤΗΝ ΑΡΧΙΚΗ ΣΥΝΕΝΤΕΥΞΗ,
Ο ΜΑΚΟΥΕΓΙΑΠΙ ΟΥΙΤΦΟΡΝΤ ΔΕΝ ΠΗΡΕ ΑΔΕΙΑ ΓΙΑ ΝΑ ΠΑΡΑΧΩΡΗΣΕΙ ΔΕΥΤΕΡΗ ΣΥΝΕΝΤΕΥΞΗ,
ΚΑΘΩΣ ΕΙΧΕ ΤΕΘΕΙ ΥΠΟ ΠΕΙΘΑΡΧΙΚΟ ΠΕΡΙΟΡΙΣΜΟ
ΛΟΓΩ ΣΥΝΕΧΙΖΟΜΕΝΩΝ ΠΡΟΒΛΗΜΑΤΩΝ ΣΥΜΠΕΡΙΦΟΡΑΣ.
Η θέση του Ουίτφορντ ήταν πως έπεσε θύμα εγκλήματος μίσους.
Αλλά δεν υπήρχε τίποτα απτό για να στηριχτεί η δική του εκδοχή.
Όλοι οι μάρτυρες, όλα τα στοιχεία και τα λοιπά
έρχονταν σε αντίθεση με τον ισχυρισμό του για αυτοάμυνα.
Ο ΔΙΚΑΣΤΗΣ ΤΖΕΪΜΣ ΜΑΝΛΕΪ ΗΤΑΝ Ο ΠΡΟΕΔΡΟΣ ΣΤΗ ΔΙΚΗ ΤΟΥ ΟΥΙΤΦΟΡΝΤ
ΠΟΥ ΑΠΟΦΑΣΙΣΕ ΤΗΝ ΠΟΙΝΗ ΤΟΥ.
Μαυροπόδαροι και Σέιλις, ιστορικά, βρίσκονταν σε πόλεμο.
Αλλά αυτό συνέβη πριν από 170 χρόνια.
Αν και ακόμα, ενδεχομένως, να υπάρχει ανταγωνισμός ή προστριβές,
την ίδια στιγμή, έγιναν επαφές και γάμοι μεταξύ τους.
Και πολλοί Μαυροπόδαροι έρχονται εδώ,
για να πάνε στο κολέγιο ή για να βρουν δουλειά.
ΑΙΘΟΥΣΑ ΔΙΚΑΣΤΗΡΙΟΥ ΜΟΝΤΑΝΑ
Επομένως, η θέση του Ουίτφορντ ότι τον περικύκλωσαν Σέιλις
και άρα ήταν έγκλημα μίσους κι έπρεπε να αμυνθεί,
δεν ήταν πολύ πειστικό επιχείρημα.
Δεν υπήρχε λόγος για τίποτα από αυτά.
Καταδίκασα τον Ουίτφορντ σε 60 χρόνια κάθειρξη,
με τα εκτιθέντα 25 να είναι το ελάχιστο πριν υποβάλει αίτημα για αναστολή.
Τη θεώρησα δίκαιη ποινή.
Οι συνέπειες για τον Τζον Πιέρ ήταν επίσης πολύ σοβαρές.
Θεωρώ ότι δεν έπρεπε να έχω καταδικαστεί καν.
Έπρεπε να φύγω ελεύθερος από το δικαστήριο.
Ήταν αυτοάμυνα.
Δεν τους άρεσε το γεγονός ότι ανέφερα πως είμαι Μαυροπόδαρος.
Είναι έγκλημα μίσους λόγω της καταγωγής μου.
Η καταγωγή τους ως έθνος Κουτενάι
κόντρα στη δική μου ως φυλή Μαυροπόδαρων.
Εκεί καταλήγει το ζήτημα.
Λοιπόν, είναι ανησυχητικό να τον ακούω να μιλάει έτσι,
γιατί, κατά τη γνώμη του, δεν έκανε τίποτα κακό.
Οι περισσότεροι, ακόμα και οι τίμιοι,
αναπαράγουν ένα γεγονός στο μυαλό τους, συχνά υποσυνείδητα,
που να έχει συνέπεια με τις ψυχολογικές τους ανάγκες.
Υποψιάζομαι ότι κάτι τέτοιο του συνέβη.
Ο κος Ουίτφορντ μαζί με τον φίλο του
είχαν πιει περίπου 30 μπίρες πριν φτάσουν στο πάρτι.
Το να θυμάται με ακρίβεια συναισθήματα, κίνητρα ή γιατί έκανε διάφορα,
το βρίσκω αρκετά αμφίβολο.
Και γνωρίζω πως η συμπεριφορά του κου Ουίτφορντ
από τότε που μπήκε φυλακή,
δεν έχει αλλάξει.
Για το καλό του, ελπίζω κάποια στιγμή να αλλάξει.
Ειδάλλως, θα μείνει μέσα ισοβίως.
Αν μπορούσα, θα τον ρωτούσα το εξής:
"Μετά από όλα αυτά, δεν έμαθες τίποτα;
Δεν πήρες κανένα μάθημα από αυτήν την τραγωδία;"
Σκότωσε άλλον άνθρωπο, και αυτό δεν φαίνεται να τον ενοχλεί.
Μόνο τον εαυτό του λυπάται.
Ο ΟΥΙΤΦΟΡΝΤ ΕΜΜΕΝΕΙ ΣΤΟ ΟΤΙ ΕΝΗΡΓΗΣΕ ΣΕ ΑΥΤΟΑΜΥΝΑ
ΚΑΙ ΠΩΣ ΗΤΑΝ ΘΥΜΑ ΕΓΚΛΗΜΑΤΟΣ ΜΙΣΟΥΣ.
Υποτιτλισμός: Δημήτριος Θωμαΐδης